Innovation

=Læring og nyt samspil samt innovation = Kreativitet og innovation betragtes i dag som vigtige kompetencer i det globaliserede samfund, og som kompetencer der bliver brug for i fremtiden. Eleverne lærer gennem innovative projektforløb at skabe nye idéer, bryde med vaneforestillinger, kombinere forskellige fagområder og samarbejde i netværk. Kreativitet er evnen til at bruge det kendte på nye måder, mens innovation lægger op til generering af merværdi, der rækker ud over deltagerne i det pågældende projekt. Kreativitet og innovation er desuden en spændende ramme for en projektorienteret tværfaglig undervisning, hvor eleverne anvender folkeskolens fag i konkrete og meningsfyldte sammenhænge. Innovationsundervisningen er kendetegnet ved, at eleverne i vid udstrækning selv er aktive i at opstille mål, søge viden, udvikle nye løsninger og skabe originale produkter eller koncepter.

I grundskolen har det traditionelt ført til undervisning i opstart af virksomheder – entreprenørskabs-undervisning, men innovation, kreativitet og entreprenørskab er meget mere end det. Det handler også om at skabe noget, som kan bruges af andre end de involverede, arbejde med idegenerering og tænke problemløsning på anderledes måder. Når eleverne opdager, at de alle har noget at byde ind med ud over de traditionelle skolekundskaber som læsning, skrivning og regning, påvirker det deres selvtillid positivt.

**Step by Step** Innovation step by step er bygget op om en case og tager således udgangspunkt i den konkrete virkelighed, og læringen tjener et klart formål og anvendes til konkret problemløsning. Udgangspunktet for det tværfaglige materiale er arkitektur og design, som findes alle steder, hvad enten man cykler gennem byen, laver mad i køkkenet eller taler i mobiltelefon. Arkitektur og design handler bl.a. om form, farver, rum og materialer, men det handler også om stemninger, følelser og om, hvordan vi kan leve vores liv. Hvert forløb består af en værktøjsboks med en undervisningsvejledning, 1 elevhæfte til fri kopiering, billeder, inspirationskort og lydfiler på USB. Materialet er overskueligt og hjælper læreren trin for trin, så det er nemt at gå til, selvom det måske er første gang, der arbejdes med kreativitet og innovative processer.

**Innovationscamp** Til udskolingseleverne laver CFU-konsulenten et 2-dages camp-lignende forløb, hvor eleverne gennem et intenst forløb (gerne på tværs af klasser) arbejder med idegenerering og – udvikling og innovation evt. i samarbejde med kommunen eller lokale erhvervsvirksomheder. Her skal de finde på løsninger på et givet problem som tager udgangspunkt i et reelt behov som kommunen eller lokale erhvervsvirksomheder har. Eleverne guides igennem forløbet via en række overskuelige delmål og opgaver.

Campguide - Genvej til unikke idéer, der skal ses som en håndsrækning til dem, der står over for at arrangere deres første camp.

Hej Mette

Jeg overvejer om evaluering eller " Lykken ved flow"kunne være et emne til campen, men også et rent "Fagligt" emne som " Det moderne gennebrud"

Giver det anledning til nogle tanker hos dig.???

Anette 10. klasse Centret i Vordingborg

